Onfale

Onfale, Omfale in greco a l'è 'n personaggio da mitolôgia greca.
Reginn-a da Lidia, a l'ea figgia do sciümme Iardane (o Iardano). Segundo a lezzenda Onfale a l'aveiva fæto scciavo Eracle (l'Ercole di Români), indossando a pelle de leon de l'eròe e döviando o sö bacco. A Eracle restava da fiä a lann-a e fä atri travaggi femminili. A scciavitü de Eracle a saieiva düä trei anni, in ti quali Onfale a generava con lê quattro figgi: Illo, Agelao, Lamo e Tirseno (quest'ürtimo segundo quarchedün o se saieva ciammòu Tirreno).

O personaggio de Onfale o l'ha ispiròu parecchi artisti: zà in epoca clàscica, greca e româna, se conosce de sö statue, de quæ unn-a bella a l'è de marmo, de epoca imperiale, e a se conserva in ti magazzin di Musei Vatichen. Successivamente ricordemmo i dipinti de Rubens, de Tischbein, de Andrea Casali, de François Lemoine, de Giovan Francesco Romanelli. 

Fra i poeti che han trattòu o mito de Onfale ricordemmo Stazio e, successivamente, Angelo Poliziano e Torquato Tasso in ta sö celeberrima A Gerusalemme liberâ.

 Nòtte 

 Âtri progètti 

Categorîa:Mitologîa grêga